# 

RĪGAS VĒSTURISKĀ CENTRA SAGLABĀŠANAS UN ATTĪSTĪBAS PADOME

2022. gada 19. janvārī

Nacionālā kultūras mantojuma pārvalde (NKMP) Rīgā, Pils ielā 22 (sēde notiek attālināti).

**387. sēdes**

**PROTOKOLS**

|  |  |
| --- | --- |
| Sēdē piedalās: | **Padomes locekļi**: A.Kronbergs, J.Asaris, J.Dambis, I.Purmale, A.Ancāne, A.Kušķis, I.Tapiņa, V.Brūzis  U.Bratuškins |
|  | **Projektu pārstāvji**: |

Sēdi vada: A.Kronbergs

Sēdi protokolē: A.Rupenheite

Sēdi atklāj: 14.00

|  |
| --- |
| **1.**  **Padomes 387. sēdes darba kārtība (pielikums nr. 1)** |

Padome apstiprina 387.sēdes darba kārtību.

|  |
| --- |
| **2.**  **Padomes 388. sēde** |

Padomes 388. sēdi sasaukt 2022.gada 2.februārī plkst. 14:00.

**3.**

**Zemes robežu pārkārtošana Marijas iela 2 un 2A, Rīgā;**

**Iesniedzējs: Rīgas domes Pilsētas attīstības departaments**

I.Jekale informē par zemes gabala vēsturisko sadalījumu.

2008.gada tika saskaņots projekta priekšlikums Marijas ielā 2a, vēlāk saskaņotas izmaiņas, jo projekta ēka tika paplašināta uz blakus esošā zemes gabala. 2013. gadā ir dota piekrišana robežu korekcijai, atbilstoši projektu risinājumiem. Šobrīd robežu korekcija tiek piedāvātā citādākā veidā, kas nav skaidri pamatota.

Lielākā daļa zemes gabalu ir saglabājušies vēsturiskajās robežās vai ļoti tuvu vēsturiskajam dalījumam.

J.Dambis: Pārvalde piekrišanu zemes gabalu robežu nelielai izmaiņai iepriekš sniegusi, vērtējot konkrētās vietas īpatnības. Iesniegtā iecere būtiskākām robežu izmaiņām nav pamatota un pietiekoši argumentēta, tādēļ piedāvājumam nevar piekrist.

M.Levina informē par arhitektūras ideju konkursu zemes gabalos Marijas ielā 2 un Marijas ielā 2a. Konkurss tika organizēts esošajās zemes gabalu robežās, saskaņotas arī izmaiņas, tādēļ nav saprotams, ar ko saistīta robežu pārkārtošana. Bažas rada iespēja, ka iecere saistīta ar apbūves intensitātes vai augstuma palielināšanu.

I.Tapiņa demonstrē saskaņotās būves robežas, atbilstoši kadastra informācijai. Esošās būves robežas iestiepjas blakus zemes gabalā. Iespējams, šis ir iemesls, kādēļ ierosinātas robežas izmaiņas.

V.Brūzis demonstrē piedāvāto robežu plānu. Konkurss organizēts brīdī, kad zemes gabali bija neatkarīgi abām būvēm.

U.Bratuškins: uzskatu, ka sadalījuma priekšlikums neatbild uz jautājumu, ar ko sakrīt piedāvātās robežas. Tās nesakrīt ar esošās būves kontūru. Iesniedzējs jau iepriekš tika aicināts savietot robežu plānus, kas sniegtu skaidrojumu par ieceri. Tas nav izdarīts, tādēļ uz pieejamās informācijas pamata nav iespējams piekrist priekšlikumam.

A.Ancāne: 2013.gadā saskaņotais priekšlikums bijis nodalīts atbilstoši plānotajai būvniecībai. Piekrītu, ka nav pamatojuma pārkārtošanai.

A.Kušķis: Pievienojos NKMP atzinumiem, jo situācija ir izskaidrojama tikai ar vēlmi ērtāk pārvaldīt vienam īpašniekam piederošos īpašumus. Ir noticis konkurss un atsevišķi nodalīta pazemes daļa. Kvartālā, kas daļēji zaudējis struktūru, trīs atsevišķu ēku vietā tiek iegūtas divas, iespējams, ar atšķirīgām fasādes daļām, bet tomēr divas ēkas. Viens objekts tiek neproporcionāli palielināts, arvien vairāk atkāpjoties no vēsturiskās situācijas.

V.Brūzis skaidro Rīgas Domes PAD nostāju – pēc likuma nevar dalīt vēsturisko zemes gabalu. Ja notiek pārveidošana, tad nepieciešams NKMP viedoklis gan par kultūras pieminekli, gan arī kultūrvēsturiskās vides pārveidošanu, t.i. sadalīšanu.

No būvvaldes viedokļa aicinu neiznīcināt vēsturisko zemes gabalu. No NKMP viedokļa, aicinu nedalīt vienoto pieminekļa teritoriju.

**Padome balso par lēmumu**: Atbilstoši Padomei pieejamajai informācijai, iesniegtais priekšlikums zemes robežu pārkārtošanai Marijas iela 2 un 2A nav pamatots.

|  |  |  |  |
| --- | --- | --- | --- |
|  | Par | Pret | Atturas |
| J. Asaris | 1 |  |  |
| J. Dambis | 1 |  |  |
| A. Ancāne | 1 |  |  |
| V.Brūzis | 1 |  |  |
| A. Kušķis | 1 |  |  |
| I.Tapiņa | 1 |  |  |
| I. Purmale | 1 |  |  |
| A. Kronbergs | 1 |  |  |
|  | 8 | 0 | 0 |

**Balsojuma rezultāts:**

Par: 8;

Pret: 0;

Atturas: 0.

**Padomes lēmums:** Atbilstoši Padomei pieejamajai informācijai, iesniegtais priekšlikums zemes robežu pārkārtošanai Marijas iela 2 un 2A nav pamatots.

Sēdi slēdz plkst. 15:00

Sēdi vadīja: A.Kronbergs

Sēdē piedalījās: J.Asaris

V.Brūzis

J.Dambis

A.Ancāne

I.Tapiņa

I.Purmale

A.Kušķis

Sēdi protokolēja: A.Rupenheite